钦定古今图书集成/明伦汇编/氏族典/第102卷 > 《凌迪知万姓统谱》 > 黎弘业
## 钦定古今图书集成/明伦汇编/氏族典/第102卷 > 《凌迪知万姓统谱》 > 黎弘业

按《广东通志》：“弘业，字孟扩，顺德人。天启辛酉举于乡，
甲戌知和州。崇祯八年，流贼张献忠自庐阳三犯州
鄙，弘业乃督率士民修雉堞，浚濠堑，登陴防守，阅数
月，贼不入境。腊月，贼众数十万绕城数匝，弘业喋血
誓众，乘城效死。会大雪，以芦柴焚其南门，而以精兵
冲突其北，攻其无备。弘业巷战败绩，母李、妻杨及其”
子一、女三、妾一，皆自经死。弘业引佩刀自刺，不殒，复
慷慨裹创上马，摧锋而死。